Jim Lee
Jim Lee (11 a viz Eost 1964 e Seoul, Korea ar Su) a zo un tresour comics. 
Dont a reas da vezañ brudet er bloavezhioù 1990 a-drugarez d'e labour war X-Men (Marvel Comics). Goude-se e krouas Wildstorm, ur skourr eus Image Comics, ha berzh a reas gant WildC.A.T.s ha Gen 13. Treset en deus ivez avañturioù Batman ha Superman evit DC Comics.

E vuhez
Jim Lee a zo bet ganet e Seoul, e Korea ar Su hag e vugaleaj a gasas er Stadoù-Unanet. Mont a reas da skol-veur Princeton hag eno e voe skolveuriet war ar bredoniezh. Fellout a rae dezhañ dont da vezañ mezeg, met a-benn ar fin e cheñchas mennozh hag e teuas da vezañ tresour comics. E-pad ur frapad e reas war-dro liv du evit un ti-embann dizalc'h, ha goude-se voe degemeret gant Marvel Comics. E-touez ar c'homics kentañ a reas evit Marvel emañ Alpha Flight ha Punisher War Journal. 

E 1989 ec'h erlec'hias Marc Silvestri hag e reas war-dro Uncanny X-Men. Kmer a reas ar rummad-se e karg pa voe dilezet gant ar senarioour Chris Claremont e 1990. E-pad ar mare-se e kejas gant al livour Scott Williams, hag e-pad pell e kenlabourjont.

Buan e voe plijet al lennerien gant e zoare da dresañ, ha neuze e c'hounezas muioc'h a frankiz a-fet krouiñ. E 1991 e kenskrivas senario Uncanny X-Men gant Chris Claremont ha war-un-dro e reas war-dro X-Men. Unwiskoù nevez a grouas evit tudennoù evel Cyclops, Gambit, Jean Grey, Rogue, Psylocke ha Storm. Niverenn gentañ X-Men eo ar c'homic gwerzhet ar muiañ er bed : 8 milion a skouerennoù a voe gwerzhet. Ne sav ket a-du an holl evit a sell ouzh Lee, ha Chris Claremont en deus embannet e kave start labourat gantañ, rak gwall zisheñvel e oa o mennozhioù a-fet senario ha tudennoù. Renket e voe an traoù gant Bob Harras, hag eñ e kargad e Marvel, hag a savas a-du gant Lee. Claremont a zilezas X-Men goude an niverenn 3. Daoust da se e kenlabouras Chris Claremont ha Lee war raktresoù all evit Image ha Wildstorm.

E 1992 e voe Lee unan eus ar seizh den a guitaas Marvel hag a savas Image Comics (asambles gant Marc Silvestri, Rob Liefeld, Erik Larsen, Jim Valentino, Todd McFarlane ha Whilce Portacio). Lee a labouras neuze war Gen 13, Stormwatch ha WildC.A.T.s. Hervez tud zo ez eo dipitus an heuliadoù-se peowgir en deus Lee lakaet holl e nerzh war an tresañ, hag ez eo dipitus ar senario. Daoust da se e voent gwerzhet mat-tre.

Lee ha Liefeld a voe degemeret en-dro gant Marvel e 1996, hag e labourjont war dudennoù klasel evel Captain America, Avengers, Iron Man ha Fantastic Four.

Nepell goude e labouras Lee war ur rummad berr anvet Divine Right : The Adventures of Max Faraday.

E dibenn 1998 e kuitaas Lee Image Comics, hag e werzhas Wildstorm da DC Comics. Start e kave bezañ embanner ha tresour war-un-dro. E 2003 e labouras war Batman gant ar senarioour Jeph Loeb, hag e 2004 e labouras war Superman gant Brian Azzarello.

E 2005 e tresas Batman and Robin, The Boy Wonder, evit All-Star, ur skourr eus DC. Ar senario a voe skrivet gant Frank Miller.

E oberennoù embannet er c'hwec'hkorn

 Batman, Semic, gant Jeph Loeb :
 Hush - La Rançon (2003)
 Hush - L'Ami / La Bête (2003)
 Hush - La Cité (2003)
 Hush - La Bataille (2003)
 Hush - L'Opéra (2003)
 Hush - La Blague (2003)
 Hush - La Mort / Les Assassins (2004)
 Hush - La Tombe / La Partie (2004)
 Hush - La Fin (2004)
 Batman enquête dans les bas-fonds de Gotham (2004)
 Silence 1 (2004) 
 Silence 2 (2004) 
 Silence 3 (2005) 
 Batman, Semic, gant Brian Azzarello :
 Tome 11 (2004)
 Batman / Superman (2004)
 Punisher: Journal de guerre, Marvel France (2005) 
 Divine Right, Semic : 7 levrenn etre 1998 ha 2000.
 Everquest - Les ruines de Kunark, Albin Michel (2003) 
 Facteur-X, Semic ha goude-se Marvel France 
 Wonder Woman, Semic (2002) gant Stan Lee
 Superman - Pour demain (1), Semic (2004)
 Wild CATS / X-Men #2 - L'ère des lumières, Soleil Productions (2000) gant Scott Lobdell 
 WildCATS - 7 levrenn gentañ (1995-1996)
 X-Men - La vengeance du Mandarin (1998), Bethy 
 Jim Lee Millenium Edition, Delcourt (2007)

Liammoù diavaez
 Gelatometti, Blog  Jim Lee (www.jimlee.net)
 Atersadenn Jim Lee war france5.fr
 Tresadennoù Jim Lee

Comics
Treserien bannoù-treset SUA
Ganedigezhioù 1964